Auf  Japanisch håd a jéds Haiku aussadém nu an Bruch in da Gramatik, entweda am End fu da easchdn oda fu da zwoatn Zailn. Soichane Endweata hãm sogoa an aigenen Nãm und hoassn Kiredschi. A Haiku bschded déswéng nia aus neta õan gramatikalischn Hauptsåz. In dém Haiku då is zan Baischbü dé Süm "ya" am End fu da easchdn Zailn so a Kiredschi. In ãndane Schbråchn gibt's natiali kõane soichan definiadn Endweata und ma fawent déswéng an Bunkt oda an Baischdrich, dea so an gramatikalischn Bruch simbolisiad. Wãn im Japanischn åwa kõa so a Kiredschi fia kimt, dãn güt so a Gschdanzl a néd ois richdigs Haiku, sondan hegsdns ois "free style" Haiku. Doat is dés wéka låssn fum Kiredschi dãn åwa maistns åbsichtli.